ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023548

ขอให้แก้ไขปัญหาเสียงดังรบกวนจากการรวมกลุ่มดื่มสุรา บริเวณหอพักชาย.... ซอยรามคำแหง 24 ถนนรามคำแหง แขวงหัวหมาก เขตบางกะปิ จุดสังเกต หอพักชายอยู่ห่างจากคอนโด (ไม่ทราบชื่อ) ทาสีเขียวขาว มี 8 ชั้น (ระบุตามผู้ร้องแจ้ง) ผู้ร้องแจ้งว่าบริเวณดังกล่าวจะมีการรวมกลุ่มดื่มสุรา อยู่ช่วงท้ายรถยนต์บรรทุกส่วนบุคคล (รถกระบะ) สีเทา 4 ประตู (ไม่ทราบรายละเอียดรถ) มักจะทำการรวมกลุ่มดื่มสุรา ประมาณ 10 กว่าคน เป็นเพศชายทั้งหมด (ไม่ทราบชื่อ-ไม่ทราบนามสกุล) เป็นคนงานก่อสร้าง มักชอบส่งเสียงดังรบกวนอีกทั้งยังมีการมาข่มขู่จะมาทำร้ายร่างกาย โดยจะเริ่มจับกลุ่มตั้งวงกันประมาณ 22.00 - 00.00 น. เป็นประจำทุกวัน ประสบปัญหามาแล้วประมาณ 5-6 วัน โดยล่าสุดเมื่อวันที่ 9 มิถุนายน 2566 กลุ่มบุคคลดังกล่าวมีการตั้งวงดื่มสุราส่งเสียงดังรบกวนเป็นอย่างมาก ในช่วงเวลาประมาณ 22.00 - 00.00 น. ทำให้ผู้ร้องและประชาชนที่อยู่ใกล้เคียงได้รับความหวาดกลัวว่ากลุ่มบุคคลดังกล่าวจะมาทำร้ายร่างกายและได้รับความเดือดร้อนเป็นอย่างมาก จากกรณีดังกล่าวประสงค์ให้หน่วยงานที่เกี่ยวข้องเร่งดำเนินการแก้ไขปัญหาเสียงดังรบกวนจากการรวมกลุ่มดื่มสุรา เพื่อบรรเทาความเดือดร้อนและเพื่อความปลอดภัยแก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata